Решение по Наказателно дело 1317/2017г.
Номер 346 18.12.2017г. град Хасково
а.н. дело 1317 по описа за 2017 година
Обжалвано е Наказателно постановление №289136-F294100/27.09.2017г. на Директор на Дирекция „Обслужване“ в ТД на НАП-Пловдив, с което за нарушение по чл.180 ал.2 от ЗДДС на „Йоланта – Й.Г.“*** на осн.чл.180 ал.2 вр.ал.1 от ЗДДС е наложена имуществена санкция в размер на 500 лв.
Недоволен от така наложеното наказание е останал жалбоподателя ЕООД, поради което го обжалва в срок. НП било незаконосъобразно и неправилно. Били допуснати съществени процесуални нарушения. Цитира се чл.180 ал.2 от ЗДДС. В атакуваното НП било посочено, че съгласно Ревизионен акт №Р-16002617000989-091-001/08.08.2017г. на осн.чл.104 ал.2 от ЗДДС бил определен окончателен размер на ДДС за внасяне от 52,83 лв., тъй като било установено, че за посочения период дружеството извършило облагаеми доставки в размер на 264,17 лв. Като основа за определяне на имуществената санкция по чл.180 ал.1 от ЗДДС послужил издадения Ревизионен акт, който обаче не бил влязъл в сила, тъй като се обжалвал от дружеството.
Освен това не следвало да се смесват като последици ревизионното производство по ДОПК, което завършвало с индивидуален административен акт /Ревизионен акт/ и административно-наказателното производство по ЗАНН, което завършвало с властнически акт – Наказателно постановление, с което се налагало наказание за установено административно нарушение. Цитира се чл.102 ал.4 от ДОПК. В НП липсвало описание на методиката, по която бил определен размера на ДДС по приетите доставки в общ размер от 264,17 лв. Твърди се, че не бил правилно определен размера на дължимата имуществена санкция, като липсвал въобще начин на нейното определяне. Така се накърнявало правото на защита на жалбоподателя. Преписването на на Ревизионния акт досежно размера на дължимото ДДС за посочения период и превръщането му в дължима имуществена санкция, без посочване на методика било незаконосъобразно. АНО не можел да приема за установени обстоятелства на базата на невлязъл в сила Ревизионен акт. Така бил нарушен чл.42 т.4 и чл.57 т.5 от ЗАНН, което било съществено нарушение и НП следвало да бъде отменено.
В същото време ЕООД извършило облагаеми доставки в периода от 01.04.2015г. – до 30.04.2015г. и съгласно чл.102 ал.3 т.2 от ЗДДС за определяне на данъчните задължения на лицето в случаите, когато е било длъжно, но не е подало заявление за регистрация в срок, се приемало, че лицето дължи данък за извършените от него облагаеми доставки и облагаеми вътреобщностни придобивания и за получените облагаеми доставки на услуги, за които данъкът е изискуем от получателя - за периода от изтичането на срока, в който е следвало да бъде издаден актът за регистрация, ако лицето е подало заявлението за регистрация в срок, до датата, на която са отпаднали основанията за регистрация.
Резултатът от проверката послужил като основание за възлагане на финансова ревизия на „Йоланта – Й.Г.“***. Същата приключила с Ревизионен акт №Р-16002617000989-091-001/08.08.2017г., с който е бил определен на осн.чл.102 ал.4 от ЗДДС окончателен размер на ДДС за внасяне за данъчен период от 01.04.2015г. – до 30.04.2015г. в размер на 52,83 лв.
Междувременно, по административно-наказателното производство по ЗАНН, което също е продължавало развитието си, съответно АНО е достигнал до извод за извършено от ЕООД административно нарушение по чл.180 ал.1 от ЗДДС, тъй като за периода от 01.04.2015г. – до 30.04.2015г. ЕООД извършило облагаеми доставки на стойност от 264,17 лв. и не начислило ДДС в размер на 52,83 лв.
Бил е издаден АУАН №F294100/07.04.2017г. в отсъствие на нарушителя, който след покана не се е явил за съставяне на акта, в последствие връчен на упълномощен представител на ЕООД.
На основание този текст на закона, св.Г. е определила ДДС за внасяне в размер на 263,67 лв. за данъчен период от 01.04.2015г. – 30.04.2015г., като размерът на данъка е бил определен по формулата на чл.53 ал.2 от ППЗДДС.
И доколкото в конкретния случай не е ясно със сигурност дали данъчното задължение е в размер на 52,83 лв., съдът не може да прецени и дали административното наказание е правилно определено като размер.
ОТМЕНЯ Наказателно постановление №289136-F294100/27.09.2017г. на Директор на Дирекция „Обслужване“ в ТД на НАП-Пловдив, с което за нарушение по чл.180 ал.2 от ЗДДС на „Йоланта – Й.Г.“*** на осн.чл.180 ал.2 вр.ал.1 от ЗДДС е наложена имуществена санкция в размер на 500 лв.